section_heading: Povijest
paragraph_text: Do konca godine pruga je proširena sve do klanca Toboggana a izgradnja je počela na paviljonu na vrhu da bi se omogućilo smještaj predviđenim turistima. Sastojao se od blagovaonice, kuhinje, salona, plesne hale i četrdeset šatora na drvenim platformama. Svibnja 1899. željeznica je došla do klanca Coxa, a lipnja 1899., "The Pavilion" formalno je otvorio John Eddy. Prvi posjetitelji vozili su se vlakom do Toboggana, a putovanje su završavali kočijom. Izvješća u novinama brzo su od Cloudcrofta napravile omiljeno odredište. Još jedno odmaralište "The Lodge" sagrađeno je kao bolja inačica The Paviliona. Željeznička je pruga stigla u Cloudcroft rane 1900. Lipnja 1900. dovršen je željeznički depo, koji se nalazi zapadno od The Paviliona. Doček vlakova postala je svakodnevna aktivnost u selu. Dnevno su dolazila tri vlaka koja su dovozila drvnu građu, poštu i putnike.